The Hunger Games: Catching Fire

The Hunger Games: Catching Fire é un filme estadounidense de acción e ciencia ficción baseado na novela de Suzanne Collins, Catching Fire, a segunda parte da triloxía The Hunger Games. O filme da tetraloxía The Hunger Games é a secuela de Os xogos da fame, producida por Nina Jacobson e Jon Kilik e distribuída por Lionsgate no 2013. Francis Lawrence dirixiu o filme, cun guión de Simon Beaufoy e Michael Arndt. Ademais do elenco protagonista do anterior filme, incorpóranse Philip Seymour Hoffman, Jeffrey Wright, Sam Claflin, Lynn Cohen, Jena Malone, Amanda Plummer, Alan Ritchson e Meta Golding.

O argumento de Catching Fire ten lugar uns poucos meses despois do remate do primeiro filme. Katniss Everdeen volveu ó seu fogar despois de gañar os 74º Xogos da Fame Anuais, xunto co seu compañeiro Peeta Mellark. Ó longo da historia, Katniss decátase de que está a xurdir unha rebelión nos distritos contra o opresivo Capitolio. A rodaxe comezou o 10 de setembro de 2012 en Atlanta, Xeorxia, antes de trasladarse a Hawai.

The Hunger Games: Catching Fire foi estreado o 15 de novembro de 2013 no Brasil, o 20 de novembro en Finlandia, Suecia e Noruega, o 21 de nomvebro no Reino Unido, e o 22 de novembro nos Estados Unidos. Conseguiu ser o décimo filme con maior recadación de tódolos tempos http://boxofficemojo.com/alltime/domestic.htm e o primeiro das carteleiras de 2013, sendo o primeiro filme en 2-D dende O cabaleiro escuro (2008) con máis recadación do seu ano, así como por ter unha protagonista feminina, cousa que non se producía dende O exorcista (1973). En todo o mundo, conseguiu $864 millóns.

Catching Fire recibiu boas críticas e está mellor considerado que o seu predecesor, e tamén foi destacada a interpretación de Lawrence como Katniss. Foi nomeado a numerosos premios, ós "Broadcast Film Critics Association" como Mellor filme de acción, e ós Premios Saturn como mellor filme de ciencia ficción. Pola súa interpretación, Lawrence foi nomeada por segunda vez ós Premios Empire como mellor actriz, así como ós Saturn e ós Broadcast Film Critics Association. A canción "Atlas" foi nomeada ós Premios Grammy e ós Globos de Ouro como Mellor canción orixinal.

A súa secuela, The Hunger Games: Mockingjay – Part 1, foi estreada o 21 de novembro de 2014 nos Estados Unidos.

 Elenco 

 Jennifer Lawrence como Katniss Everdeen
 Josh Hutcherson como Peeta Mellark
 Liam Hemsworth como Gale Hawthorne
 Woody Harrelson como Haymitch Abernathy
 Elizabeth Banks como Effie Trinket
 Lenny Kravitz como Cinna
 Philip Seymour Hoffman como Plutarch Heavensbee
 Jeffrey Wright como Beetee Latier
 Stanley Tucci como Caesar Flickerman
 Donald Sutherland como Presidente Snow
 Toby Jones como Claudius Templesmith
 Willow Shields como Primrose Everdeen
 Sam Claflin como Finnick Odair
 Lynn Cohen como Mags
 Jena Malone como Johanna Mason
 Amanda Plummer como Wiress

 Notas 

 Véxase tamén 
 Ligazóns externas 
 Páxina oficial 

 Ficha en Allmovie 
 Ficha en BoxOfficeMojo 

Categoría:The Hunger Games (serie de filmes)
Categoría:Filmes de 2013
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por Francis Lawrence
Categoría:Filmes con banda sonora de James Newton Howard
Categoría:Filmes de ciencia ficción e aventuras dos Estados Unidos de América
Categoría:Filmes de Lions Gate Entertainment
Categoría:Filmes rodados en Atlanta
Categoría:Filmes rodados en Xeorxia, Estados Unidos de América
Categoría:Filmes rodados en Hawai
Categoría:Filmes rodados en Nova Jersey
Categoría:Filmes ambientados en América do Norte
Categoría:Filmes distópicos
Categoría:Secuelas de filmes dos Estados Unidos de América
Categoría:Filmes distribuídos en sistemas IMAX